Fizika kondenzovane materije
Fizika kondenzirane materije je oblast fizike koja se bavi makroskopskim i mikroskopskim fizičkim svojstvima materije, posebno čvrste i tečne faze koje nastaju iz elektromagnetnih sila između atoma. Općenito, predmet se bavi "kondenziranim" fazama materije: sistemima mnogih sastojaka sa jakom interakcijom između njih. Egzotičnije kondenzovane faze uključuju superprovodljivu fazu koju pokazuju određeni materijali na niskim temperaturama, feromagnetne i antiferomagnetne faze spinova na kristalnim rešetkama atoma i Bose-Einstein kondenzat koji se nalazi u ultrahladnim atomskim sistemima. Fizičari kondenzirane materije nastoje razumjeti ponašanje ovih faza eksperimentima za mjerenje različitih svojstava materijala i primjenom fizičkih zakona kvantne mehanike, elektromagnetizma, statističke mehanike i drugih teorija kako bi razvili matematičke modele.